30/10/2015 | Administración LocalMunicipal
Culleredo
Secretaría Xeral
Anuncio aprobación modificación Regulamento Orgánico Municipal

O Pleno do Concello, en sesión ordinaria celebrada o día 30 de xullo de 2015, aprobou inicialmente a modificación do Regulamento de organización, funcionamento e réxime xurídico do Concello de Culleredo. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local.1. Os concelleiros, aos efectos da súa actuación corporativa, constituiránse en grupos que se corresponderán cos partidos políticos, federacións, coalicións ou agrupacións que obtiveran postos na Corporación.2. Cada partido político, federación, coalición ou agrupación, constituirá un único grupo.3. Integraranse, en todo caso, no grupo mixto os membros dos partidos, federacións, coalicións ou agrupacións que non obtiveran un mínimo de dous escanos.4. No suposto de que non existise grupo mixto, éste quedará constituído polo membro do partido político, federación, coalición ou agrupación que obtivera un só escano.5. Os grupos políticos municipais constituiranse mediante escrito dirixido á Alcaldía, e subscrito por todos os seus integrantes, que se presentará na Secretaría xeral do Concello, dentro dos cinco días hábiles seguintes á constitución da Corporación. No mesmo escrito de constitución, os grupos políticos municipais farán constar a designación de voceiro do Grupo podendo designarse tamén aos suplentes. Se algún concelleiro non firmase o escrito de constitución do grupo, elo non impediría a súa constitución e os non asinantes pasarán á situación de “non adscritos” O conxunto dos voceiros ou suplentes e concelleiros non adscritos, no seu caso, presididos polo alcalde ou alcaldesa, constitúen a Xunta de Voceiros.6. Os membros de grupo mixto poderán participar nas comisións informativas, órganos de representación do Concello, nas comisións especiais, nos consellos sectoriais con voz, e só poderán exercer o voto aqueles designados previamente polo seu Grupo. A participación de todos os membros do Grupo mixto nos distintos órganos municipais, non supón ningún incremento de dereitos económicos e só percibirán as asignacións por asistencia os representantes designados polo citado Grupo, na proporción que lles corresponda.7. Para o suposto de controversias entre os integrantes do grupo mixto, no relativo a súa participación corporativa, decidirá o sr. Alcalde baseándose nos resultados obtidos nas eleccións locais que deron orixe á Corporación.8. Os membros do grupo mixto poderán presentar mocións, propostas e preguntas de xeito individual ou colectivo.9. Cando a maioría dos/as concelleiros/as dun grupo político municipal abandonen a formación política que presentou a candidatura pola que concorreron ás eleccións ou sexan expulsados da mesma, serán os/as concelleiros/as que permanezan na citada formación política os lexítimos integrantes de dito grupo político a todos os efectos. En calquera caso, o/a secretario/a da corporación poderá dirixirse ao representante legal da formación política que presentou a correspondente candidatura a efectos de que notifique a acreditación das circunstancias sinaladas. Culleredo, 22 de outubro de 2015 O alcalde, Julio Sacristán de Diego